CELEX: 62019TN0634
Language: el
Date: 2019-09-19 00:00:00
Title: Υπόθεση T-634/19: Προσφυγή της 19ης Σεπτεμβρίου 2019– FC κατά EASO

25.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/79
            
         
      Προσφυγή της 19ης Σεπτεμβρίου 2019– FC κατά EASO
      (Υπόθεση T-634/19)
      (2019/C 399/97)
      Γλώσσα διαδικασίας: η ελληνική
      
         Διάδικοι
      
      
         Προσφεύγουσα: FC (εκπρόσωπος: Β. Χριστιανός, δικηγόρος)
      
         Καθής: Ευρωπαϊκή Υπηρεσία Υποστήριξης για το Άσυλο (EASO)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρωθεί η υπ’αριθμόν EASO/ED/2019/309 από 20.06.2019 απόφαση της ΑΔΑ του EASO, με την οποία η τελευταία απέρριψε την, κατ’ άρθρο 90, παράγραφος 2, του κανονισμού υπηρεσιακής καταστάσεως των υπαλλήλων της Ένωσης από 21.02.2019 ένσταση της προσφεύγουσας·
               
            
                  —
               
               
                  να ακυρωθεί η υπ’αριθμόν EASO/ED/2018/365 από 14.12.2018 απόφαση της ΑΔΑ του EASO περί αναστολής ασκήσεως των καθηκόντων της προσφεύγουσας (θέσεώς της σε αργία), επιβολής παρακράτησης των αποδοχών της και απαγορεύσεως πρόσβασής της στις εγκαταστάσεις του EASO·
               
            
                  —
               
               
                  να καταβληθεί από τον EASO στην προσφεύγουσα το ποσό των 6 504,00 ευρώ προς αποκατάσταση της περιουσιακής της ζημίας·
               
            
                  —
               
               
                  να καταβληθεί από τον EASO στην προσφεύγουσα το ποσό των 250 000,00 ευρώ προς αποκατάσταση της ηθικής της βλάβης και της βλάβης της υγείας της και
               
            
                  —
               
               
                  να καταδικασθεί ο EASO στο σύνολο της δικαστικής δαπάνης της προσφεύγουσας.
               
            
         Ισχυρισμοί/Λόγοι και κύρια επιχειρήματα
      
      Προς στήριξη της προσφυγής, η προσφεύγουσα προβάλλει τέσσερις λόγους.
      
                  1.
               
               
                  Πρώτος λόγος αντλούμενος από το γεγονός ότι οι προσβαλλόμενες αποφάσεις πάσχουν διότι παραβιάζουν το δικαίωμα της προσφεύγουσας στη χρηστή διοίκηση, ιδίως όπως αυτό εξειδικεύεται στις αρχές της αμεροληψίας και της αντικειμενικότητας, καθώς και το ουσιαστικό δικαίωμα της προσφεύγουσας σε ακρόαση.
               
            
                  2.
               
               
                  Δεύτερος λόγος αντλούμενος από το γεγονός ότι διά του τρόπου δημοσιοποιήσεώς τους παραβίασαν τα προσωπικά δεδομένα και το τεκμήριο αθωότητας της προσφεύγουσας καθώς και την αρχή της αναλογικότητας.
               
            
                  3.
               
               
                  Τρίτος λόγος αντλούμενος από το γεγονός ότι οι προσβαλλόμενες αποφάσεις υποπίπτουν σε πρόδηλη πλάνη εκτιμήσεως και η αιτιολογία τους είναι πλημμελής.
               
            
                  4.
               
               
                  Τέταρτος λόγος αντλούμενος από το γεγονός ότι οι προσβαλλόμενες αποφάσεις πλήττουν και, κατ’ουσίαν, απαγορεύουν το δικαίωμα άμυνας της προσφεύγουσας.